stanford-oval/wikipedia huggingface dataset:
ססנה 150

ססנה 150 (באנגלית: Cessna 150) הוא מטוס חד-מנועי, בעל שניים או שלושה מושבים. מושב הילדים השלישי, במקום מקום המטען וכנף עליונה קבועה, מתוצרת ססנה איירקראפט קומפני האמריקנית. המטוס משמש בעיקר כמטוס אימון.
אף על פי שהססנה 150 כבר אינו מיוצר יותר אחרי 1978, הרבה מהמטוסים הללו עוד ראויים לטיסה ומתבצע בהם שימוש רב להדרכת טיסה. ממשיך דרכו הוא ססנה 152.
הססנה 150 הוא המטוס החמישי הנפוץ ביותר שיוצרו אי פעם, עם 23,839 שיוצרו. הססנה 150 הוצעה למכירה בתצורות שמוגדרות שכללו את הדגם הבסיסי הסטנדרטי, ה-Trainer עם הגאים כפולים, וה-Commuter המפואר, יחד עם אפשרויות מיוחדות לאלו הידועות כאופציות Patroller. מאוחר יותר, הצטרפו לתצורות אלו גם ה-Commuter II המובילים ודגמי ה-Aerobat האירובטיים.
תכנון ופיתוח

באמצע שנות ה-50, חברת מטוסי ססנה החלה בפיתוח של יורש לססנה 140 הפופולרי שסיים את הייצור ב-1951. הססנה 142 שהתקבל היה מבוסס על הססנה 140, אך היו לו כני נסע קבועים בתצורת תצורה משולשת עם כן אף, מה שנותן למטוס יציבות קרקעית איתנה יותר מאשר תצורת כני הנסע של הססנה 140 אשר כללה תצורה משולשת עם כן זנב. ססנה גם החליפה את הקצוות המעוגלים של הכנפיים בקצות מרובעים יותר במראה מודרני, ומדפי הכנף הצרים והצירים של הססנה 140 הוחלפו במדפים גדולים יותר ויעילים בהרבה.אב הטיפוס ססנה 142 טס לראשונה ב-12 בספטמבר 1957, זמן קצר לפני ששמו של המטוס שונה לדגם ססנה 150 באוקטובר. הייצור החל בספטמבר 1958 במפעל ויצ'יטה של ססנה, קנזס, 1,764 מטוסים יוצרו גם על ידי Reims Aviation (אנ') ברישיון בצרפת. הססנה 150 המיוצרים בצרפת זכו לכינוי Reims F150 או Reims-Cessna F150, ה-"F" מציין שהם נבנו בצרפת.
ה-150 מתוצרת אמריקאית יוצרו כולם עם מנוע Continental O-200-A (אנ') של 100 כוחות סוס (75 קילוואט). רוב המטוסים שנבנו על ידי ריימס מונעים על ידי קונטיננטל O-200-A שנבנה ברישיון על ידי רולס רויס, אך לחלקם יש את הגרסה שנבנתה על ידי רולס רויס של קונטיננטל O-240-A (אנ').לכל הדגמים משנת 1966 ואילך דלתות גדולות יותר ומרחב מטען מוגדל. עם דגם 150G משנת 1967, הדלתות היו משוכות כלפי חוץ 1.5 אינץ' (38 מ"מ) מכל צד כדי לספק יותר מרווח מרפק בתא הנוסעים. ה-150 הוחלפה בקיץ 1977 על ידי הססנה 152 אשר פותחה ממנה. ה-152 חסכונית יותר לתפעול בשל ה-TBO המוגבר (זמן בין שיפוץ) של מנוע Lycoming O-235. הורדת המדפים ב-152 הוגבל ל-30 מעלות, לעומת הורדת מדפים אפשרית בשיעור של 40 מעלות של ה-150, וזאת לטובת טיפוס טוב יותר עם מדפים מורדים במלואם. המשקל הכולל המרבי המאושר הוגדל מ-1,600 פאונד (726 ק"ג) ב-150 ל-1670 פאונד (757 ק"ג) על ה-152. ייצור ה-152 הסתיים בשנת 1985 כאשר הייצור של כל מטוסי הבוכנה של ססנה הושעה.
ייצור

בסך הכל נבנו בארצות הברית 23,839 מטוסי ססנה 150, כולל 21,404 מדגם קומיוטר ו-1070 אירובטים. ריימס תעופה השלימה 1,764 מטוסי F150, מתוכם מדגם קומיוטר ו-336 אירובטים. שלוחת ריימס בארגנטינה גם הרכיבה 47 מטוסי F150, כולל 38 נמדגם קומיוטר ו-9 אירובטים. מכל דגמי הססנה 150/152, שנת הדגם של 1966 הייתה הנפוצה ביותר עם 3,067 דגמי ססנה 150 מ-1966. זו הייתה השנה הראשונה שבה המטוס הציג מייצב כיוון משתפל אלכסוני, שטח מטען מוגדל ומדפים המופעלים חשמלית.
טיסות ראויות לציון

ב-12 בספטמבר 1994, פרנק יוג'ין קורדר (אנ') ריסק בכוונה תחילה מטוס ססנה 150L על המדשאה הדרומית של הבית הלבן על הקיר הדרומי של אחוזת המנהלים, בהתאבדות לכאורה. קורדר נהרג, אך איש לא נפגע והנזק לרכוש בשטח היה מינימלי.
בשנת 1996 הוטס מטוס ססנה 150 מארצות הברית לדרום אפריקה במספר שלבים, תוך חציית האוקיינוס האטלנטי בדרך. הותקן מכל דלק נוסף של 227 ליטר. המטוס המריא 500 פאונד (230 ק"ג) מעל המשקל המותר לפי ספר המטוס, דבר אשר הותר על ידי רשות התעופה הפדרלית.
מפרט (1976 Commuter II150M) > אפיון כללי

ססנה 150F תרשים שלושה ממדים צוות: טייס אחד
קיבולת:נוסע או נוסע וילד שמשקלו אינו עולה על 54 ק"ג בכיסא הניתן להסרה באזור המיועד למטען (מאחורי מושבי הטייס והנוסע)
אורך: 7.29 מטר
מוטת כנפיים: 10.11 מטר
גובה: 2.59 מטר
שטח כנף: 15.0 מ"ר
משקל ריק: 509 ק"ג
משקל המראה מרבי: 726 ק"ג
הנעה: מנוע קונטיננטל O-200-A בעל ארבעה צילינדרים 100 כוח סוס מקורר אוויר בתצורה אופקית
יחס גלישה: 6.7:1
קיבולת דלק: 85 ליטר
מפרט (1976 Commuter II150M) > ביצועים

מהירות מרבית מותרת: 140 קשר (260 קמ"ש)
מהירות מרבית: 109 קשר (202 קמ"ש) בגובה פני הים
מהירות שיוט: 82 קשר (152 קמ"ש) ברום 3,050 מטר שיוט חסכוני)
טווח: 420 מייל ימי (780 ק"מ) שיוט חסכוני דלק סטנדרטי.
סייג רום: 4,300 מטר (14,000 רגל)
יחס טיפוס: 3.4 מטר לשנייה (670 רגל לדקה)
ריצת המראה: 245 מטר (735 רגל)
ריצת נחיתה: 149 מטר (445 רגל)
הערות שוליים

1 2 3  למרות  שתכנון המדפים  החדשים הוצג בדגם 150H בשנת 1968 , ספר המטוס לא  תיאר את שינויי המתג עד שנת 1970 PILOT'S OPERATING HANDBOOK Cessna Model 150M Commuter (עמ' 2-6)
1 2  Plane and Pilot: 1978 Aircraft Directory, Santa Monica CA: Werner & Werner Corp, 1977, עמ' 22-23, ISBN 0-918312-00-0
1 2  Phillips, Edward H: Wings of Cessna, Model 120 to the Citation III, Flying Books, 1986. ISBN 0911139052
↑  Thompson, William (1991). Cessna Wings for the World. Bend, Or.: Maverick Publications. p. 9. ISBN 0-89288-221-2.
1 2 3 4  MODEL 150 HISTORY (עמ' 6)
1 2  Edward H. Phillips, Wings of Cessna: Model 120 to the Citation III, 1st ed, Eagan, Minn: Flying Books, 1986, ISBN 978-0-911139-05-1
↑  Thompson, William, Cessna Wings for the World.., Bend, Or: Maverick Publications, 1991, עמ' 9, ISBN 0-89288-221-2
1 2  Claudia E. Zapata, Matthew W. Witczak, Pugazhvel Thirthar Palanivelu, Evaluation of the Federal Aviation Administration methodology for characterizing the nonlinear behavior of granular base and subbase materials, Transportation Geotechnics 13, 2017-12, עמ' 13–27 doi: 10.1016/j.trgeo.2017.06.004
1 2  Harry Zeisloft, Autogas Flight Test in a Cessna 150 Airplane, SAE Technical Paper Series, SAE International, 1983-02-01 doi: 10.4271/830706
1 2 3 4 5  המקורות שונים לגבי המספר המדויק של כל גרסה/שנת דגם שנבנתה. מאמר זה משתמש במספרי הבנייה הרשומים בתעודת סוג של מינהל התעופה הפדרלי של 150 כדי לקבוע את המספרים המדויקים שנבנו
↑  Bill Clarke, The Cessna 150 and 152, 1st ed, Blue Ridge Summit, PA: Tab Books, 1987, ISBN 978-0-8306-9022-0
1 2  Bill Clarke, The Cessna 150 and 152, 1st ed, Blue Ridge Summit, PA: Tab Books, 1987, ISBN 978-0-8306-9022-0
1 2 3 4  150-152-Serial-Numbers
↑  Thompson, William., Cessna Wings for the World..:, Bend, Or: Maverick Publications, 1991, עמ' 11
1 2  Dynamic Regulatory System, drs.faa.gov
↑  Richard S. Crossin, Charles A. Ely, C. Douglas Hackman, Richard L. Maze, Oahu Offshore Islands-Manana, September-October 1965, [s.n.], 1965
↑  Harry Zeisloft, Autogas Flight Test in a Cessna 150 Airplane, SAE Technical Paper Series, SAE International, 1983-02-01 doi: 10.4271/830706
1 2  Frank, John M, Cessna Pilots Association 150/152 Model History
↑  Dynamic Regulatory System, drs.faa.gov
↑  Kleynhans, Joan, Transatlantic Cessna 150
| --- | --- |
בקרת זהויות :  NLI: 987012431028005171  LCCN: sh85022211  NARA: 10665981 
ססנה 150 שיוצרו לפני 1964, כמו ססנה 150B זו משנת 1962, היו בעלי זנב ישר וגוף אחורי בעל מדרון משתפל ללא חלון אחורי.
150A מציג את קצות הכנפיים המתכתיות שלו, שהן פחות חלקות מקצות כנפי הפיברגלס של ה-150B
150B עם מה שנקרא דלתות "פטרולר", עם חלונות בחצי התחתון.
ל-150D, כמו ה-150E הדומה מאוד שמוצג כאן, היה החלון האחורי החדש "Omni-Vision" העוטף אך שמר על מייצב הכיוון הישר של דגמי 150 קודמים.
ססנה ריימס F150F  בעלת חיפויי  גלגלים
ססנה 150G עם מצופים עם שדרוג לאחר הייצור של קצות כנף מוטות למטה.
ראיסה סמטנינה

ראיסה פטרובנה סמטנינה (ברוסית: Раи́са Петро́вна Смета́нина; ‏נולדה ב-29 בפברואר 1952) היא ספורטאית סובייטית בעבר, בענף סקי למרחקים (קרוס קאנטרי). היא אלופה אולימפית, בעלת 10 מדליות, מהן 4 זהב ואלופת עולם בעלת 12 מדליות מהן 4 זהב. היא זכתה במדליות ב-5 אולימפיאדות החורף, בפעם האחרונה בגיל 40.
סמטנינה היא הספורטאית הראשונה שזכתה ב-10 מדליות באולימפיאדות החורף. זכתה מספר פעמים בתואר אלופת ברית המועצות בתחרויות אישיות ומרוצי שליחים.
ביוגרפיה

ראיסה סמטנינה נולדה בכפר ברפובליקת קומי למשפחת מרובת ילדים (5 אחים ו-2 אחיות). מגיל צעיר ראיסה למדה להשתמש במגלשיים וזה היה אמצעי תחבורה העיקרי באזור. תחרויות סקי היו תחביב של מנהלי בתי הספר באזור ומגיל צעיר ראיסה השתתפה בתחרויות ילדים.
הניצחון הראשון שלה היה בתחרות נוער של הרפובליקה. לאחר סיום בית הספר היא נסע לסיקטיבקר והחלה ללמוד בבית הספר למורות. לאחר סיום הלימודים סמטנינה נשארה בעיר ונכללה בנבחרת סקי המקומית. בשנת 1974 סמטנינה לראשונה זכתה באליפות ברית המועצות וזה פתח לה דרך לנבחרת המדינה. באותה שנה סמטנינה לראשונה השתתפה באליפות העולם וזכתה במדליית זהב במרוץ שליחות ובמדליית ארד במרוץ אישי. סמטנינה השתתפה באליפויות העולם עד לשנת 1991 וגם באליפות האחרונה זכתה במדליית זהב.
בשנת 1976 סמטנינה נשלחה לאולימפיאדה וזו הייתה האולימפיאדה הראשונה שלה מחמישה בהן היא השתתפה. סמטנינה היא הספורטאית היחידה בין גברים ונשים שכזו במדליות ב-5 משחקים אולימפיים. היא גם הייתה הראשונה שזכתה ב-10 מדליות באולימפיאדות החורף.
השתתפות באולימפיאדות

באולימפיאדה הראשונה שלה ראיסה סמטנינה הוצבה במרוץ אישי ל-5 ק"מ ול-10 ק"מ ובמרוץ שליחות ל-5 ק"מ. בכל המרוצים היא זכתה במדליה - מדליית זהב וכסף אישית ובנוסף מדליית זהב קבוצתית.
גם באולימפיאדת 1980 בארצות הברית סמטנינה השתתפה ב-3 מרוצים. בתחרות אישית ל-5 ק"מ היא הייתה ראשונה אך בתחרות ל-10 ק"מ היה זכתה רק במקום הרביעי ונותרה ללא מדליה. בתחרות של מרוץ שליחות נבחרת ברית המועצות הגיעה למקום השני.
בסרייבו 1984 הופעה של סמטנינה הייתה מאכזבת יחסית להופעות קודמות. היא השתתפה ב-3 תחרויות אישיות (5 ק"מ, 10 ק"מ ו-20 ק"מ) אך זכתה ב-2 מדליות כסף. במרוץ שליחות הנבחרת הגיעה למקום הרביעי.
בקלגרי 1988 סמטנינה הוצבה רק בתחרויות אישיות. בתחרות ל-5 ק"מ הופעתה הייתה מאכזבת והיא סיימה במקום ה-10. תחרות ל-10 ק"ו היא סיימה במקום השני ותחרות ל-20 ק"מ במקום השלישי.
לאולימפיאדת 1992 סמטנינה הגיע בגיל 40. למרות זאת היא הוצבה בתחרות אישית ל-15 ק"מ (סיימה במקום הרביעי) ובתחרות שליחות היא הייתה חלק מנבחרת שזכתה במדליית זהב.
תחנת דלק

תחנת דלק של חברת "אסו" בנורווגיה
תחנת דלק היא מתחם (מסחרי, בדרך כלל) לרכישת דלק לסוגיו: בנזין ברמת אוקטן שונה, סולר למנועי דיזל, נפט ולעיתים אף גז פחמימני מעובה לשם הנעת כלי רכב מנועיים בעלי מנוע בעירה פנימית.
היסטוריה

תחנות דלק הופיעו לראשונה כעסק צדדי של בתי מרקחת. בית המרקחת הראשון שעשה זאת היה בית מרקחת בעיר ויסלוך בקיסרות הגרמנית ב-5 באוגוסט 1888. המתדלק הראשון היה הרוקח וילי אוקל והמתדלקת הראשונה – ברתה בנץ.
התחנה הייעודית הראשונה נבנתה בסנט לואיס, ארצות הברית ב-1905 בשדרה סן תרזה 420.
איסורים

בתחנת דלק חלים מספר איסורים, למניעת אסונות – פיצוצים, שרפות וכדומה, אשר הסכנה להתרחשותם גבוהה בשל הריכוזים הגבוהים של החומרים הדליקים בתחנה. למשל, אסור לעשן בתחנות דלק, אסור לתדלק בעוד הרכב מונע ואסור לדבר בטלפון סלולרי מכיוון שהוא פולט קרינה העלולה לגרום לפיצוץ.
תחנות דלק בישראל

בעשורים הראשונים של המדינה נשלט שוק תחנות הדלק בישראל על ידי שלוש החברות פז, סונול ודלק. עם השנים התרחב שוק הדלק להכיל חברות קטנות נוספות המתחרות בשלוש אלה.
אודיה רש

| --- | --- |

רש, 2014
 לידה:  12 במאי 1997 (בת 27) ישראל חיפה, ישראל 
 שם לידה:  אודיה רושינק 
 מדינה:  ישראל 
 תקופת הפעילות:  מ-2010
 פרופיל ב-IMDb
 
אוֹדֶיָּה רוּשִׁינֶק (נולדה ב-12 במאי 1997), המוכרת בשם הבמה אוֹדֶיָּה רַשׁ (באנגלית: Odeya Rush), היא שחקנית ודוגמנית ישראלית. כיכבה בהוליווד בתפקידים ראשיים בסרטים "המעניק" (2014), "צמרמורת" (2015), "מקום לאהבה" (2017), "ליידי בירד" (2017), "כשהשלג יורד" (2019) ו"ים של סכנה" (2023).
ביוגרפיה

אודיה רושינק נולדה וגדלה בחיפה. אביה שלמה רושינק הוא צבר ממוצא פולני, ואמה מאיה גרינפלד היא ילידת רוסיה הסובייטית. היא הבת היחידה בין שבעה אחים, בהם שני זוגות של תאומים משני הוריה הצעירים ממנה ומתגוררים בארצות הברית, כשמתוך השבעה לה שני אחים-למחצה גדולים ממנה מנישואיו הראשונים של אביה אשר מתגוררים בישראל. בגיל 9 עברה רש לתקופה זמנית לארצות הברית בעקבות עבודתו של אביה בייעוץ ביטחוני באלבמה, ורק לאחר שנה הצטרפו אליהם שאר בני המשפחה. אמה עובדת בחברה לייצור שיש. למדה שם בבית ספר יהודי ע"ש נ.א. מיילס בברמינגהאם. לאחר מכן עברה לבית ספר ציבורי בניו ג'רזי. עם התפתחות קריירת המשחק שלה עברה המשפחה ללוס אנג'לס. הוריה התגרשו כשהייתה בת 17, אביה חזר להתגורר בישראל עם בת זוג חדשה בקיבוץ בצפון, ואמה נישאה מחדש ומתגוררת בארצות הברית עם אמריקאי-יהודי שגם הוא אב לתאומים.
רש סיפרה שכמו לא מעט יהודים שגרים בחו"ל, גם היא חוותה אנטישמיות: ”היינו המשפחה היהודייה היחידה [במקום בו גדלה בארצות הברית]", [...] "פעם אחת זרקו לי כסף על הרצפה ואמרו לי 'ככה גורמים לאודיה לבוא'.”
חוץ מאשר שבועיים במכון לי סטרסברג לתיאטרון ולקולנוע, היא מעולם לא למדה משחק. את לימודיה התיכוניים השלימה במקביל לצילומים, וקיבלה תעודת בגרות מלאה.
קריירה > דוגמנית

צלם שהכיר את אביה ביקש לתעד את הילדה היפה לכריכת ספר מסדרת "בית קטן בערבה", וכך גילה אותה עולם הדוגמנות. רש סיפרה על עצמה בראיון ש"כילדה קטנה הייתה לי אובססיה לפסטיגלים והכי אהבתי לעשות הצגות לבני המשפחה ולגלם דמויות". מגיל עשר החלה להופיע בפרסומות טלוויזיה ללא דיבור ובמסעות פרסום של חברות אופנה בינלאומיות בהן: "גאפ", "טומי הילפיגר", "ראלף לורן", ו-"H&M". בגיל 14 קיבלה חוזה בסוכנות הילדים אברמס.
ב-2018 הובילה קמפיין קיץ של שיתוף פעולה בין חברות האופנה הבינלאומיות "FILA" ו-"Urban Outfitters".
קריירה > משחק

לאחר שלמדה אנגלית וסיגלה מבטא אמריקאי, היא החלה לגלם תפקידים בסרטים קצרים ובהמשך, בגיל 13, קיבלה תפקיד אורח בסדרות הטלוויזיה "חוק וסדר: מדור מיוחד" ב-2010, שם גילמה את חנה מילנר; וב"תרגיע" של רשת HBO ב-2011, שם גילמה את דמותה של אמילי, חברתו של לארי דייוויד בתקופת נעוריו בניו יורק.
בעקבות ההופעות בתוכניות הטלוויזיה, קיבלה תפקיד מרכזי בסרט לכל המשפחה מאת הבמאי פיטר הדג'ס, "החיים המוזרים של טימותי גרין" (אנ') שיצא ב-2012, שם גילמה את דמותה של ג'וני ג'רום, חברתו של טימותי גרין.
בשנת 2013, לוהקה רש לתפקיד הנשי הראשי בסרטו של הבמאי פיליפ נויס "המעניק". לצורך צילומי הסרט שהתה בדרום אפריקה כשלושה וחצי חודשים. במהלך צילומיה לסרט זה לצד ג'ף ברידג'ס, ניגש אליה הסוכן שלו והציע לה להצטרף לסוכנות השחקנים המובילה CAA, ומאז רש שם. בנוסף ב-2013, שיחקה גם בסרט האימה "אנחנו מה שאנחנו" (אנ'), בכיכובה של האמריקאית ממוצא ישראלי ג'וליה גארנר.
באוגוסט 2014 זכתה בתואר פריצת השנה על כיכובה בסרט "המעניק" בפרסי בחירת הנוער לשנת 2014, בטקס שנערך בלוס אנג'לס. בנוסף בשנה זו, המגזין האמריקאי "InStyle" סימן את רש בתור אחת משתי הישראליות, ביחד עם גל גדות, שעתידות להיות בקדמת הבמה ההוליוודית.
ב-2015 גילמה רש את אשלי ברווד, האחות של דמותה של שרה היילנד בסרט הדרמה-הקומי "ניפגש בולהאלה" (אנ'). באותה שנה, רש כיכבה בסרט "צמרמורת" (המבוסס על סדרת ספרים מאת ר.ל. סטיין), לצדו של ג'ק בלאק.
ב-2015 רש סיפרה בראיון שההשראה שלה ליצור סרטים היא "מלינה דנהאם, ז'ולי דלפי, נטלי פורטמן ולייק בל. אני פשוט אוהבת נשים שעושות דברים בלי לבקש רשות, פשוט עושות מה שבא להן. בגלל זה הקריירה שלהן כל כך טובה, כי הן פשוט הולכות עם הלב שלהן."
ב-2016 היא כיכבה בסרט הדרמה-הקומי "כמעט חברים". באותה שנה, רש לראשונה ביימה, כתבה, הפיקה וכיכבה בסרט הקצר "Thanks" שהוצג בפסטיבל קאן.
ב-2017 הופיעה בסרט האימה "When the Devil Comes". כמו כן, גילמה את דמותה של אלה האטו במותחן האקשן "טרף קל" לצדו של סם וורת'ינגטון, ובבימויו של ג'ונתן מוסטו. רש שיחקה בתפקיד ראשי בסרט הדרמה-הקומית "מקום לאהבה" לצדם של ג'יי. קיי. סימונס וז'ולי דלפי. בנוסף ב-2017, שיחקה בסרט שהיה מועמד לחמש פרסי אוסקר "ליידי בירד", בכיכובה של סירשה רונן. כן באותה שנה, כיכבה בסרט הקומי "דיקטטור יקר" (אנ'), לצד מייקל קיין וקייטי הולמס.
ב-2018 שיחקה בסרט המתח "איש הפכפך" (אנ') לצד גיא פירס ופירס ברוסנן, ובסרט המוזיקלי של נטפליקס "גדולה מהחיים" לצד ג'ניפר אניסטון. בנוסף באותה שנה, רש ביימה, כתבה ושיחקה בווידאו קליפ לשיר "Rooftops" של הארי ניית'ן.
ב-2019 שיחקה בסרט הקומדיה הרומנטית לחג המולד "כשהשלג יורד" מבית נטפליקס.
גילמה את סטפני בסרט הדרמה הקומית "Pink Skies Ahead" בכיכובה של ג'סיקה בארדן, שהיה אמור לצאת לאקרנים ב-2020 (הוקרן רק בפסטיבל מכון הסרטים האמריקאי באותה שנה). הפצת הסרט באופן נרחב על-ידי MTV Entertainment Studios נדחתה ל-2021, עקב מגפת הקורונה העולמית.
ב-2021 שיחקה בסדרה הישראלית "בעלת החלומות" מבית HOT, בתפקיד רוז רומנו / נור, התפקיד הנשי הראשי – ותפקיד הבכורה של רש בהפקה בעברית על סט צילומים ישראלי.
ב-2022 שיחקה בתור מייסי בסרט קומדיית-הדרמה מבית אפל TV פלוס "Cha Cha Real Smooth" לצד דקוטה ג'ונסון. כן באותה שנה, שיחקה בתור ריבר בסרט האימה "אמא" לצד סנדרה או ודרמוט מלרוני.
בשנת 2023 שיחקה בתפקיד ראשי בסרט "ים של סכנה" בתפקיד רוז.
חיים אישיים

מגיל 19 היא מתגוררת לבדה בסטודיו סיטי שבקליפורניה, הסמוכה לאולפנים של הוליווד. בשנים 2017–2021 הייתה בזוגיות עם השחקן האמריקאי ריאן לי (אנ'), אך הם נפרדו טרם חזרתה לישראל. לאחר מכן, שבה להתגורר עם אמה. בהמשך, רש הייתה במערכת יחסים עם מפיק מוזיקלי ישראלי, והתגוררה בתל אביב.
בעת כיכובה בהוליווד, השתתפה ואף התראיינה בהפגנות בארצות הברית למען מדינת ישראל, ובטקסי גאלה אמריקאיים למען ארגונים ישראליים, כמו מגן דוד אדום.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | החיים המוזרים של טימותי גרין (אנ') | ג'וני ג'רום |  |
| 2013 | אנחנו מה שאנחנו (אנ') | אליס פארקר |  |
| 2014 | המעניק | פיונה |  |
| 2015 | ניפגש בולהאלה (אנ') | אשלי ברווד |  |
| 2015 | צמרמורת | האנה פיירצ'יילד |  |
| 2016 | כמעט חברים (אנ') | אמבר |  |
| 2017 | טרף קל (סרט) | אלה האטו |  |
| 2017 | מקום לאהבה | לייסי ווסטמן |  |
| 2017 | ליידי בירד | ג'נה וולטון |  |
| 2017 | Thanks | מאדי | סרט קצר; גם במאית, תסריטאית ומפיקה |
| 2018 | דיקטטור יקר (אנ') | טטיאנה מילס |  |
| 2018 | גדולה מהחיים | אלן "אל" דרייבר |  |
| 2018 | איש הפכפך (אנ') | ג'ויס בונר |  |
| 2019 | כשהשלג יורד | אדי |  |
| 2020 | Pink Skies Ahead | סטפני | הופץ רשמית ב-2021, עקב מגפת הקורונה העולמית |
| 2022 | Cha Cha Real Smooth | מייסי |  |
| 2022 | אמא | ריבר |  |
| 2023 | ים של סכנה | רוז (רוזי) |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | חוק וסדר: מדור מיוחד | האנה מילנר | פרק: "Branded" |
| 2011 | תרגיע | אמילי | פרק: "Mister Softee" |
| 2021 | בעלת החלומות | רוז רומנו / נור | תפקיד ראשי (תפקיד בכורה בהפקה ישראלית ובעברית); עונה 1 |
| 2022 | Pantheon | סמארה | דיבוב; פרק: "Pantheon" |
פילמוגרפיה > קליפים

| שנה | שם השיר | מבצע/ת | אלבום | הערות |
| --- | --- | --- | --- | --- |
| 2018 | "Rooftops" | הארי ניית'ן | "Songs About Dreams About Her" | גם במאית ותסריטאית |
הערות שוליים

↑  דנה קסלר, ‏מחיפה למסך הגדול: כך הפכה אודיה רש בת ה-17 לדבר הבא בהוליווד, באתר מעריב אונליין, 12 באוגוסט 2014
1 2 3 4 5 6 7 8 9 10 11 12 13 14 15 16 17 18  מאת דליה בן ארי, אודיה רש מחכה לשיחה מטרנטינו: "שלא יתבייש. אני מבטיחה לענות", באתר מגזין את, ‏2021-08-02
↑  אלינור צוקרמן, ‏הישראלית שמככבת בהוליווד: "מרגישה לא שייכת גם בארה"ב וגם בישראל", באתר ‏מאקו‏, 15 בספטמבר 2021
↑  https://www.hungertv.com/feature/exclusive-lady-birds-odeya-rush-stars-in-fila-x-uos-reworked-retro-collaboration/
↑  קרן בר לב, ‏גירל און פייר: אודיה רש כובשת את טקס בחירת הנוער, באתר ‏מאקו‏, 11 באוגוסט 2014
↑  ISRAEL'S GAL GADOT AND ODEYA RUSH GET NOTICED AS HOLLYWOOD'S NEWEST LEADING LADIES, Jerusalem Post
↑  10 Things to Know About Hollywood’s Next Big Thing: Odeya Rush
1 2  יוני פרוים, אודיה רש: "ישראלים באים בגישה חצופה ואמיתית, בהוליווד אוהבים את זה", במדור "פנאי פלוס" באתר ynet‏, 13 בינואר 2022
↑  יפעת הללי, ‏כמו גדולה: אודיה רש למען ישראל, באתר ‏מאקו‏, 20 בנובמבר 2012
↑  Odeya Rush Speaks At Red Star Ball 2015 With Karla Souza
| --- | --- |
בקרת זהויות :  PLWABN: 9811719941905606  BIBSYS: 1465453924996  BNE: XX5687275  GND: 1066482179  ISNI: 0000 0004 4420 6561  LCCN: no2014159180  NKC: xx0225168  NLK: KAC2020P6930  NTA: 412869659  SUDOC: 233326588  VIAF: 312881999   WorldCat (עם VIAF): 312881999 
רש, 2011
רש (שלישית משמאל) לצד עמיתיה לקאסט של הסרט "המעניק", 2014
שמואל סורנגה

רבי שמואל סורנגה חי במאה ה-18 בסלוניקי ואחר כך בירושלים. ידוע על שם חיבורו פרשת הכסף על הרמב"ם והכסף משנה בהלכות עבודה זרה.
ביוגרפיה

רבי שמואל סורנגה נחשב לאחד מחשובי חכמי ירושלים. בשנת ה'תקי"ח (1758) הוא כיהן כראש "ישיבת אברהם מיוחס".
פרשת הכסף

ספרו פרשת הכסף העוסק בהלכות עבודה זרה שכתב הרמב"ם, ובדברי נושא כליו הכסף משנה (שחיבר רבי יוסף קארו) יצא לאור בשנת ה'תקי"ח, 1758 בסלוניקי.
הרצל עוזר

| --- | --- |
אין תמונה חופשית
 לידה:  6 בדצמבר 1956 (בן 68) 
 מדינה:  ישראל 
 תפקיד:  מנהל כללי 
 
הרצל עוזר (נולד בישראל ב-6 בדצמבר 1956) הוא מנהל ישראלי. במהלך השנים מילא תפקידים בכירים רבים במשק הישראלי, לרבות תפקידי מנכ"ל בשבע חברות שונות, אשר שיאן היה בין השנים 2008–2015, עת כיהן כיו"ר ומנכ"ל קבוצת HOT. עוזר מכהן כיום כיו"ר קבוצת AllJobs שיסד, וכן כיו"ר ומייסד של חברת הסייבר Cyber 2.0, כמנטור של מנכ"לים בתעשייה.
בין יתר תפקידיו, בהוט הקים את HOT mobile ואת HOT net, והשיק את הסיבים האופטיים; בבזק הקים את yes, את בזק און ליין ואת בזק סטור, רכש את וואלה! וקידם את האינטרנט המהיר; בפלאפון הקים את האינטרנט הסלולרי הראשון בעולם; את רשת שקם העביר לרווחיות; בנשר גיבש אסטרטגיה חדשנית שאומצה בעולם; בעלית השיק את החטיפים המלוחים, ואת AllJobs ייסד והפך למובילת השוק.[דרוש מקור][מפני ש...]
בצה"ל שירת כקצין בצנחנים, וב-1979 לכד את רב המחבלים סמיר קונטאר. במילואים שימש במ"פ וכקצין אג"מ חטיבתי, של חטיבת הצנחנים 55, בדרגת רב-סרן.
בינואר 2023 יצא ספרו "לשנות את כללי המשחק".
בעל תואר ראשון בכלכלה ובסטטיסטיקה ותואר שני במנהל עסקים, שניהם מהאוניברסיטה העברית בירושלים.
נשוי לוורד ואב לשניים. מתגורר ביבנה.
שירות צבאי

שירת במשך שנתיים בצבא קבע. במהלך מבצע ליטני (1978) שימש קמב"ץ גדוד הצנחנים שלחם בכפר מרון א-ראס ובעיירה בינת ג'בל.
בשנת 1978 במהלך פעילות מבצעית, נתקלה הפלוגה אשר תחת פיקודו במחבלים בבית ההארחה במעלות. שניים מקציני הפלוגה פגעו בשני מחבלים אשר ברחו לתוך המבנה, ושם חוסלו על ידי כח נוסף ששהה במקום. באפריל 1979, בעת פעילות ביטחון שוטף בגבול הצפון, הגיע מידע עמום ומקרי על מחבלים בנהריה. עוזר הקפיץ את הפלוגה, נסע לנהריה, והצליח ליצור מגע עם המחבלים, בפיקודו של רב המחבלים סמיר קונטאר, ולעצור אותם כשהם בדרכם לסירת הגומי שלהם. בפיגוע זה נהרגו שוטר וכן שלשה מבני משפחת הרן, אשר שניים מהם נלקחו כבני ערובה על ידי המחבלים, ונרצחו במהלך האירוע.
במבצע שלום הגליל שימש מפקד פלוגת מילואים בחטיבת הצנחנים 55 (חוד החנית), ובהמשך מונה לקצין האג"מ של החטיבה. סיים את שרותו הצבאי בדרגת רב-סרן.
בתחום היזמות

בשנת 2004 הקים עם שותפים את חברת האינטרנט AllJobs, ועמד בראשה כיו"ר. החברה התחילה כאתר למחפשי עבודה, אשר הציג את כל המשרות שהתפרסמו בארץ במקום אחד, ובהמשך הפכה לפלטפורמה המובילה בתחום ניהול הקריירה[דרוש מקור]. עם עלייתה לאוויר, הוגשו תביעות מצד העיתונים הגדולים נגד החברה, ואולם היא זכתה בכל המהלכים המשפטיים. הדיון המשפטי במערכת היחסים שבין עיתונות לאינטרנט היווה תקדים בינלאומי. הדיונים בנושא הגיעו עד לבית המשפט העליון בראשות השופט אהרן ברק, אשר דחה את דרישות העיתונים נגד החברה[דרוש מקור].
בשנת 2009 רכשה ידיעות אחרונות 75% ממניות החברה. בשנת 2022 רכשה קבוצת הראל 20% ממניותיה. החברה נחשבת למובילה בחיפוש עבודה ובניהול קריירה באינטרנט.
בשנת 2015 הקים עוזר את חברת הסייבר Cyber 2.0, שלה פתרון ייחודי, מוגן ב-8 פטנטים, לעצירת התקפות סייבר.
תרומה לקהילה

בשנים 2015–2022 שימש כיו"ר חבר הנאמנים של המכללה למנהל. בנוסף, סייע לעמותות אחת מתשע, בית איזי שפירא ועוד.
הכרה מקצועית

בהיותו סמנכ"ל השיווק של בזק, הוכתר על ידי עיתון גלובס (2/1/2000) כאחד מעשרת אנשי השיווק של העשור.
בהיותו מנכ"ל קבוצת HOT, הוכתר על ידי גלובס בפרויקט איש השנה 2009, כאחד מ-50 המנהיגים הכלכליים של ישראל.
כמו כן, בשנים 2012 ו-2013 הוצב על ידי עיתון גלובס במקום ה-10 ובמקום ה-12, בהתאמה ( פירמה 17/1/13) ברשימת 100 המשפיעים בתקשורת, יחד עם הבעלים של HOT - פטריק דרהי.
תומאס לוקמינאס

תומאס לוקמינאס (בליטאית: Tomas Lukminas; נולד ב-26 באוקטובר 2004) הוא שחיין ליטאי, אלוף אירופה (בלגרד 2024) במשחה שליחים 4x200 מטר חופשי.
ביוגרפיה

לוקמינאס נולד וגדל בפוניבז' שבליטא.
ביוגרפיה > 2022 > מדליית ארד באליפות עולם לנוער

באליפות העולם לנוער שנערכה בלימה שבפרו באוגוסט-ספטמבר זכה במדליית ארד במשחה שליחים 4x100 מטר חופשי בתוצאה של 3:20.41 דקות.
ביוגרפיה > 2024

באליפות העולם שנערכה בדוחה שבקטר בפברואר סיים במקום שביעי במשחה שליחים 4x200 מטר חופשי בתוצאה של 7:11.57 דקות יחד עם דאנאס רפשיס, תומאס נביקוניס ורוקאס יאזדאוסקאס. בשלב המוקדמות של המשחה קבעו הארבעה שיא ליטא חדש של 7:09.97 דקות. בנוסף, סיים במקום 13 במשחה שליחים 4x100 מטר חופשי בתוצאה של 3:17.41 דקות, ובמקום 23 במשחה ל-100 מטר חופשי בשיא אישי חדש של 49.18 שניות.
ביוגרפיה > 2024 > אלוף אירופה

באליפות אירופה שנערכה בבלגרד שבסרביה ביוני זכה במדליית זהב במשחה שליחים 4x200 מטר חופשי בשיא ליטא חדש של 7:08.04 דקות יחד עם דאנאס רפשיס, תומאס נביקוניס וקריסטופאס טרפוצ'קה, לפני הונגריה (7:09.59 דקות) ויוון (7:09.73 דקות). בשלב המוקדמות של המשחה קבע יחד עם רוקאס יאזדאוסקאס, תומאס נביקוניס וקריסטופאס טרפוצ'קה שיא ליטא חדש של 7:09.75 דקות. במשחה ל-200 מטר חופשי סיים במקום 11 בשיא אישי חדש של 1:48.22 דקות, ובמשחה ל-100 מטר חופשי סיים במקום 24 בתוצאה של 49.35 שניות.
באולימיפאדת פריז שנערכה ביולי-אוגוסט סיים במקום 15 במשחה שליחים 4x200 מטר חופשי בתוצאה של 7:16.61 דקות.
שיאים אישיים > בריכה אולימפית

50 מטר חופשי: 22.77 שניות (2024)
100 מטר חופשי: 49.18 שניות (2024)
200 מטר חופשי: 1:48.22 דקות (2024)
שיאים אישיים > בריכת 25 מטר

50 מטר חופשי: 22.49 שניות (2023)
100 מטר חופשי: 49.04 שניות (2023)
200 מטר חופשי: 1:49.90 דקות (2022)
צבי מאיר זילברברג

| --- | --- |

 לידה:  אפריל 1963 (בן 61) מונסי, ארצות הברית 
 מדינה:  ישראל 
 השכלה:  ישיבת טלז  ישיבת סלובודקה 
 
הרב צבי מאיר זילברברג (נולד ב-1963, כ"ו בניסן ה'תשכ"ג) הוא משפיע ודרשן חסידי. נודע בעיקר בשיחותיו בשבת בשעת סעודה שלישית, שרבים, אף כאלו שאינם נחשבים כתלמידיו, באים להאזין להן.